বিরোধীদল তো দূরের কথা নিজ দলের সংসদ সদস্য এবং সংবিধান বিশেষজ্ঞদের পরামর্শ ছাড়াই তিনি সুপ্রিম কোর্টের একটি রায়কে ব্যবহার করে তত্ত্বাবধায়ক সরকার ব্যবস্থা বাতিল করে দেন। সুপ্রিম কোর্ট তত্ত্বাবধায়ক সরকার অবৈধ ঘোষণা করে। কিন্তু দেশ এবং জনগণের নিরাপত্তার কারণে দুই মেয়াদে এ ব্যবস্থার অধীনে নির্বাচন হতে পারে বলে মত দিয়েছিল। শেখ হাসিনা এটাও বলে আসছেন, তার প্রতিষ্ঠিত সংবিধান সংস্কার কমিটির এক বছরের কাজের ফসল হিসেবেই ১৫তম সংশোধনী আনা হয়।